CELEX: 22006D0098
Language: mt
Date: 2006-07-07 00:00:00
Title: Deċiżjoni tal-Kumitat Konġunt taż-ŻEE Nru 98/2006 tas- 7 ta’ Lulju 2006 li temenda l-Protokoll 31 tal-Ftehim taż-ŻEE, dwar il-kooperazzjoni f’oqsma speċifiċi ‘l barra mill-erba’ libertajiet

31.12.2008   
               
               
                  MT
               
               
                  Il-Ġurnal Uffiċjali ta’ l-Unjoni Ewropea
               
               
                  530
               
            DEĊIŻJONI TAL-KUMITAT KONĠUNT TAŻ-ŻEE
      Nru 98/2006
      tas-7 ta’ Lulju 2006
      li temenda l-Protokoll 31 tal-Ftehim taż-ŻEE, dwar il-kooperazzjoni f’oqsma speċifiċi ‘l barra mill-erba’ libertajiet
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat bil-Protokoll li jaġġusta l-Ftehim dwar iż-Żona Ekonomika Ewropea, minn hawn ‘il quddiem imsejjaħ “il-Ftehim”, u b’mod partikolari l-Artikolu 86 u 98 tiegħu,
      Billi:
      
                  (1)
               
               
                  Il-Protokoll 31 tal-Ftehim kien emendat bid-Deċiżjoni tal-Kumitat Konġunt taż-ŻEE Nru 72/2005 tad-29 ta’ April 2005 (1).
               
            
                  (2)
               
               
                  Ikun xieraq li l-kooperazzjoni tal-Partijiet Kontraenti tal-Ftehim tiġi estiża biex tkun tinkludi l-azzjoni preparatorja tar-riċerka Ewropea dwar is-Sigurtà (2006).
               
            
                  (3)
               
               
                  Il-Protokoll 31 tal-Ftehim għandu għalhekk jiġi emendat sabiex jippermetti li sseħħ din il-kooperazzjoni estiża b’effett mill-1 ta’ Jannar 2006,
               
            IDDEĊIEDA KIF ĠEJ:
      Artikolu 1
      L-Artikolu 1 tal-Protokoll 31 tal-Ftehim għandu jiġi emendat kif ġej:
      
                  1)
               
               
                  it-test tal-paragrafu 1 għandu jiġi sostitwit b’dan li ġej:
                  “1.   L-Istati EFTA għandhom, mill-1 ta’ Jannar 1994, jipparteċipaw fl-implimentazzjoni tal-programmi ta’ qafas ta’ l-attivitajiet tal-Komunità fil-qasam tar-riċerka u ta’ l-iżvilupp teknoloġiku msemmi fil-paragrafu 5 u, mill-1 ta’ Jannar 2005 u mill-1 ta’ Jannar 2006, fl-attivitajiet imsemmija fil-paragrafi 9 u 10 rispettivament permezz tal-parteċipazzjoni fil-programmi speċifiċi tagħhom.”;
               
            
                  2)
               
               
                  it-test tal-paragrafu 2 għandu jiġi sostitwit b’dan li ġej:
                  “2.   L-Istati ta’ l-EFTA għandhom jikkontribwixxu b’mod finanzjarju għall-attivitajiet imsemmija fil-paragrafi 5, 9 u 10 f’konformità ma’ l-Artikolu 82 (1) (a) tal-Ftehim.”;
               
            
                  3)
               
               
                  it-test tal-paragrafu 6 għandu jiġi sostitwit b’dan ġej:
                  “6.   L-Evalwazzjoni u l-bidla kbira fid-direzzjoni ta’ l-attivitajiet fil-programmi ta’ qafas ta’ l-attivitajiet tal-Komunità fil-qasam tar-riċerka u ta’ l-iżvilupp teknoloġiku msemmi fil-paragrafi 5, 9 u 10 għandhom jiġu regolati bil-proċedura msemmija fl-Artikolu 79(3) tal-Ftehim.”;
               
            
                  4)
               
               
                  il-paragrafu li ġej għandu jiġi inkluż fil-paragrafu 9:
                  “10.   L-Istati ta’ l-EFTA għandhom, mill-1 ta’ Jannar 2006, jipparteċipaw fl-azzjonijiet tal-Komunità relatati mal-linja tal-baġit li ġejja, imdaħħla fil-baġit ġenerali ta’ l-Unjoni Ewropea għas-sena finanzjarja 2006:
                  
                              —
                           
                           
                              
                                 Linja tal-Baġit 02.04.02: ‘Azzjoni preparatorja għat-titjib tar-riċerka dwar is-sigurtà Ewropea’.”
                           
                        
            Artikolu 2
      Din id-Deċiżjoni għandha tidħol fis-seħħ fil-jum ta’ wara l-aħħar notifika lill-Kumitat Konġunt taż-ŻEE taħt l-Artikolu 103(1) tal-Ftehim (*).
      Għandha tapplika mill-1 ta’ Jannar 2006.
      Artikolu 3
      Din id-Deċiżjoni għandha tiġi ppubblikata fis-Sezzjoni taż-ŻEE u fis-Suppliment taż-ŻEE ta’ Il-Ġurnal Uffiċjali ta’ l-Unjoni Ewropea.
      
         Magħmul fi Brussell, 7 ta’ Lulju 2006.
         
            
               Għall-Kumitat Konġunt taż-ŻEE
            
            
               Il-President
            
            Oda Helen SLETNES
         
      
      
         (1)  ĠU L 239, 15.9.2005, p. 64.
      
         (*)  Ebda ħtiġijiet kostituzzjonali m’huma indikati.